Sa derrota manna pro sos sardos at fattu a manera chi sos aragoneos podian falare a Bosa, picandela, chin s'intentu de facher gai etottu chin Aristanis, ma su judiche de factu Lenardu Cubello aiat firmau prima, fortzis in traitoria, sa resa. S'unicu rennu sardu indipendente de tando, cussu de Arbaree, perdiat s'indipendentzia e, sicomente si·che fit mortu Martinu I de Sitzilia pro mal'aghera (nanchi prus debile a fortza de si ""ispassiare"" chin una presonera chi aiat picau, sa bella de Seddori), fintzas sa corona aragonesa at connottu su declinu.